Tahtsime nüüd lepingu nö tavaliste inimeste lepinguks tagasi muuta, kus enam sukeldumisriskid ei kajastuks, sest Mrt tahab võtta selle peale eraldi DAN-i kindlustuse. Mina ei tea, mida see meie eelmine kindlustuspakkuja mõtles, aga no ei saanud hinda alla, kuigi olime palunud kõrged riskid välja võtta. Peaks ju olema neil seal mingi kindel valik riske, mis maksavad nii ja nii palju ja kui siis palud suured riskid välja võtta, peaks nagu nende pointside võrra ka kindlustusmaks alanema? Mõnisada krooni võeti hinda vähemaks ainult, mis jättis eriti kahtlase mulje teades seda, mitu tuhat oli otsa keevitatud, kui lepingu selliseks muutsime, mis sukeldusriskid kataks.